Järjekordne jalutuskäik viis mind mu lemmikpoodi - Mustrisse. Mul oli tund aega vaja parajaks teha ja kogu selle tunni ma seal poes ka veetsin. Ma isegi ei mäleta, millal ma viimati mõnes poes nii kaua olin. Kui aega rohkem, siis süvenesin ka kohe natuke rohkem. Leppisin endaga kokku, et kalleid asju ei osta ja roosad tassid tundusid just see õige valik olevat. Kui ma koju jõudes neid tasse (noh tass on nende suurte supikausside kohta ikka hästi öeldud)  käes keerutasin, siis tuli ka üks mõte. Igale tüdrukule tuleb oma tass ja selleks, et teada, kelle oma, peaks nimed peal olema… noh kui nimed juba peal, siis võiks ju veel midagi olla ja no mina küll ei oska seda midagit sinna teha…. kes oskaks…mmm….ahaaa…tema oskab. Mul tellimus juba sisseantud ja esimesed ideepojad ka juba nähtud. Eks ma siis eputan jälle kui tassid valmis…